**ВОВЕД**

Врз основа на член 147, став 5, од Законот за основно образование (Сл. весник на РМ бр. 103/08), Комисијата за изготвување самоевалуација на работата на ООУ „Димче Ангелов Габерот “ од Демир Капија изврши самоевалуација на работата за периодот од 2013 до 2015 год. За изготвување на Самоевалуацијата беа користени насоките од Законот за основно образование, од Проектот за модернизација на образованието и Индикаторите за квалитетот на работата на училиштето изготвени од МОН и ДПИ.

Целта на Самоевалуацијата е со конкретни анализи и осврти на сите области на работење на училиштето да се добие слика за квалитетот во работењето, напредокот и постигањата на училиштето, јаките но и слаби страни, за кои ќе следат предлог мерки за нивно надминување. Секако дека воочените слабости ќе ги мотивираат сите учесници во наставниот процес (директни или индиректни) да ги вложат сопствените капацитети и искористат постојните ресурси за подобрување на условите и стандардите во училиштето. На тој начин ќе се придонесе за целосно и квалитетно реализирање на воспитно-образовниот процес. Самоевалуацијата ги издвојува и приоритетните области на делување за унапредување и осовременување на наставните и воннаставните активности. Заедничка цел на сите субјекти во училиштето е слабите страни да се во се помал број, а јаките да се одржуваат, односно зголемуваат.

Во текот на работата, тимот имаше средби и разговори со сите вработени во училиштето. Изврши проверка на потребната документација и од неа користеше повеќе податоци. Спроведе анкета со учениците, наставниците, директорот и родителите. Сите добиени податоци ги анализираше и врз нивна основа изготви и посебен извештај.

Според целосно извршената самоевалуација, Комисијата ја оцени работата на училиштето со оценка добар.

Оваа оценка претставува збир на целокупната состојба и работа во училиштето, која е добиена од сите седум подрачја, кои ја опфаќаат самоевалуацијата на училиштето.

Квалитетот на анализираните теми и области се евалуирани на четири нивоа (многу добро, добро, делумно задоволува и не задоволува) според однапред одредените индикатори. Врз основа на дадената оценка се изведени судовите и заклучоците каде се наоѓа нашето училиште, во која насока се движи и кои се неговите позначајни постигања. Добиените резултати од самоевалуацијата се појдовна точка во утврдувањето на приоритетите, стратешките цели и конкретните задачи и активности кои треба да бидат реализирани во наредниот период.

Придонес за ваквата донесена оценка имаат сите вработени во училиштето и учениците, како и родителите.

|  |  |
| --- | --- |
| **ПОДРАЧЈЕ 1 НАСТАВНИ ПЛАНОВИ И ПРОГРАМИ** | **Тим :** Донка Ристова, Сребренка Тодорова  Ристо Стојанов, Сандра Анѓелов  (одделенски наставници ) |
| **Индикатор за квалитет**  **1.1 Реализација на наставните планови и програми**  **1.2 Квалитет на наставните планови и програми**  **1.3 Воннаставни активности** | **Теми**  **Применувани наставни планови и програми**  **Информираност на родителите и учениците за наставните планови и програми**  **Приспособување на наставните програми за децата со посебни образовни потреби**  **Избор на наставни предмети**  **Реализација на проширени програми**  **Родова и етничка рамноправност и мултикултурна сензитивност во наставните програми и учебните помагала**  **Интегрирање на карактеристиките и потребите на локалната средина во**  **наставните програми и наставните помагала**  **Интегрирање на општите (меѓупредметните ) цели на образованието**  **Влијание на наставниците, родителите и ссоцијалните партнери врз**  **наставните планови и програми**  **Обем и разновидност на планираните и реализираните воннаставни активности**  **Опфатеност на учениците со воннаставни активности**  **Вклученост на учениците во изборот и во планирањето на работата во воннаставните активности**  **Афирмирање на учениците и на училиштето преку воннаставните активности** |

**ПОДРАЧЈЕ 1 НАСТАВНИ ПЛАНОВИ И ПРОГРАМИ**

|  |  |  |
| --- | --- | --- |
| * 1. РЕАЛИЗАЦИЈА НА НАСТАВНИТЕ ПЛАНОВИ И ПРОГРАМИ     Применувани наставни планови и програми  **Информираност на родителите и учениците за наставните планови и програми**  **Приспособување на наставните програми за децата со посебни образовни потреби**  **Избор на наставни предмети**  **Реализација на проширени програми** | | |
| ИЗВОР НА ПОДАТОЦИ |  | ДОБИЕНИ ИНФОРМАЦИИ |
| Наставни планови и програми по предмети  Годишни и тематски процесни планирања по предмети  Одделенски книги  Анкетни листови за ученици  Анкетни листови за родители  Годишна програма за работа на училиштето.  Записници од одделенски совети, Наставнички совети,  Совет на родители,  Училишен одбор  Увид од документација на педагошка служба,  Тематски планирања на наставниците  Записници од Стручни активи  Анкети за наставници  Разговори со наставници  Записници од инспекциски надзори  Акти на училиштето |  | Наставите планови и програми одобрени од МОН се реализираат во согласност со донесените програмски документи од МОН и БРО. Тие се реализирани во пропишаниот обем. Тоа може да се види од спроведената анкета за наставници. На прашањето ,,Дали наставните планови и програми ги изработувате во согласност со МОН,, 94,28% од испитаниците одговориле со ,,Да,, а останатите 5,72% не одговориле на истото прашање. Истото може да се потврди од годишните и тематските планирања по предметите, оделенските книги и записниците од Одделенските совети. Не постои отстапување во планирањето и реализацијата на истите.  По спроведувањето на анкетата за учениците , на прашањето ,,Дали на почетокот на учебната година наставниците ве запознаваат со наставните планови и програми? 94,09% одговориле со ,,Да,, 5,26% одговориле со ,,Не,, 0,65% не дале одговор.  Од резултатите од анкетата и од Одделенските дневници се утврдува дека учениците се запознаваат со целите и содржините на наставните планови и програми по предметите што ќе ги изучуваат на првите часови од почетокот на учебната година.По спроведувањето на анкетата за родителите , на прашањето  ,,Дали навреме (на почетокот на учебната година) наставниците ве запознаваат со наставните планови и програми? 86,32% од родителите одговориле со Да, 10,52% од родителите одговориле со Не и 3,16% не дале никаков одговор.  Од резултатите од анкетата и од Одделенските книги се утврдува дека поголем дел од родителите се запознаваат со наставните планови и програми што ќе се реализираат, на родителските состаноци кои се одржуваат на почетокот од учебната година.  Родителите исто така добиваат информации и преку брошурата за родители која им е достапна на почетокот од учебната година, а како недодстаток во начинот на информирање се забележува немањето на веб страна на училиштето како исцрпен извор на сите видови информации во врска со животот и работата на училиштето..  Од увидот на записниците на Наставничкиот совет, Совет на родители и Училишниот одбор не се пронајдени мислења и предлози за измени на наставните планови и програми кои што се доставени од МОН и БРО.  Во училиштето се евидентирани мал број ( 0,8% ) ученици со посебни потреби и ученици со пречки во нивниот психофизички развој. Наставниците кон овие деца имаат посебен третман, им се пружа посебна помош во процесот на учење и се создава клима на прифатеност од другите ученици. За децата со посебни потреби стручната служба има изготвено досие со сите нивни карактеристики, типот на потреби, работа и соработка со наставници, родители и со други надворешни институции. Посебни , прилагодени ИОП не се изработувале досега, а како причина за тоа се наведува недоволната обученоста на наставниците за работа со деца со ПОП, како и недостигот од стручен кадар – дефектолог, кој треба да биде вклучен во целиот воспитно образовен процес и пружање на поддршка на овие деца.  Училиштето нуди изборни предмети според наставниот план и програма за учениците од IV до IX одделение.  - Во IV и Vодд.на учениците , т. е. на родителите им биле понудени два изборни предмети - Творештво и Работа со компјутери, а избран е предметот Творештво  - Во VI одд понудени се три изборни предмети – Етика во религиите, Запознавање со религиите и Класична култура во европската цивилизација , а избран е предметот Етика на религиите  - Во VII одд понудени се: Вештини на живеење, Нашата Татковина и Истражување на родниот крај, а избран е предметот Вештини на живеење  - Во VIII одд. понудени изборни предмети се: Проекти од информатика , Нашата татковина и Унапредување на здравјето. Избран е предметот Проекти од информатика.  - Во IX одд. им биле понудени изборните предмети Програмирање , Нашата татковина и Унапредување на здравјето, а избран е предметот Програмирање.  За избирање на изборните предмети се врши анкетирање на родителите и учениците. Од спроведената анкета за родители на прашањето ,,Дали има притисок врз вашите деца при избор на изборен предмет,, 94,74% од испитаниците одговориле со ,,Не,, 2,63% одговориле со ,,Да,, 2,63% не дале одговор. Од анкетата спроведена за ученици на прашањето ,, Дали изборните предмети ги избирате сами без притисок,, 92,11% од испитаниците одговориле со ,,Да,, 7,89% одговориле со ,,Не,, Заклучуваме дека постапката се спроведува доследно со почитување на барањата на учениците.  Во училиштето се нудат проширени програми за учениците и тоа: дополнителна настава, додатна настава, воннаставни активности и СУА, а како недостаток се јавува проширената програма, т.е. организираното прифачање на учениците еден час предзапочнувањето на наставата и еден час по завршувањето на последниот час, што би било особено корисно за учениците од руралните средини кои чекаат за превоз до дома. |

**ПОДРАЧЈЕ 1 НАСТАВНИ ПЛАНОВИ И ПРОГРАМИ**

|  |  |  |
| --- | --- | --- |
| * 1. КВАЛИТЕТ НА НАСТАВНИТЕ ПЛАНОВИ И ПРОГРАМИ   Родова и етничка рамноправност и мулитикултурна сензитивност во наставните програми и учебните помагала  Интегрирање на карактеристиките и потребите на локалната средина во наставните програми и наставните помагала  Интегрирање на општите (меѓупредметните)цели на образованието  Влијание на наставниците и родителите врз наставните планови и програми | | |
| ИЗВОРИ НА ПОДАТОЦИ |  | ДОБИЕНИ ИНФОРМАЦИИ |
| Наставни планови и програми  Годишни и тематски планиања по предмети.  Годишна програма за работа на училиштет  Одделенски книги  Записници од Одделенски совети  Стручни активи. Наставнички совет, Совет на родители |  | Во нашето училиште се работи по исти наставни планови и програми за сите ученици независно од родовата и етничката припадност. Анализата на зададените прашалници покажа дека сите се еднакво третирани, без оглед на полова, верска, етничка или друг вид на припадност, и ученици и наставници и други вработени во училиштето.  Негувањето на мултикултурализмот на овие простори е традиција, а особено во училиштето помеѓу учениците постои висок сензибилитет за меѓусебно почитување на различните етникуми.  Наставниците од прво до петто одделение во своите месечни тематски планирања ги интегрираат карактеристиките и потребите на локалната средина со содржини од наставните предмети.  Истите наставници меѓупредметната интеграција ја вршат со планирање и организирање на интегрирани наставни денови.  На состаноците од Стручните активи, Одделенските совети и Наставничкиот совет до денес не се покренати иницијативи за изменување и дополнување на Наставните планови и програми допратена до МОН и БРО. |

**ПОДРАЧЈЕ 1 НАСТАВНИ ПЛАНОВИ И ПРОГРАМИ**

|  |  |  |
| --- | --- | --- |
| * 1. ВОННАСТАВНИ АКТИВНОСТИ   .Обем и разновидност на планираните и реализианите воннаставни активности  .Опфатеност на учениците со воннаставни активности  .Вклученост на учениците во изборот и во планирањето на работата во воннаставните активности  .Афирмирање на учениците и на училиштето преку воннаставните активности | | |
| ИЗВОРИ НА ПОДАТОЦИ |  | ДОБИЕНИ ИНФОРМАЦИИ |
| Годишна прогама за работа на училиштето  Годишни и тематски планирања  Одделенски дневник  Педагошка евиденција и документација,  Анкетен лист за ученици  Одделенски дневник  Анкетни листови за родители |  | Училиштето ги планира и ги реализира воннаставните активности кои се одраз на интересите и потребите на учениците спрема условите во училиштето.  Наставниците планираат додатна настава, дополнителна настава, СУА.  Сите ученици не се опфатени во воннаставни активности, но за оние кои се опфатени, тоа е во зависност од нивните потреби, желби и интереси, независно од нивниот пол, етничка припадност или социјален статус. Како недостаток се јавува и начинот на избор на СУА кој не е со анкета и со појаснување дека ученикот може да избере најмалку една а најмногу две секции во кои ќе членува. Ваквите анкети би требало да ги вршат стручните служби во соработка со наставниците.  При изготвување на наставните програми за воннаставни активности активно се влучени како наставниците така и учениците сите со свои предлози, идеи, желби и тн, но постапката за нивна вклученост е стихијна, а не стандардизирана и одредена со некаков вид на процедура.  Од спроведената анкета за родители на прашањето ,,Дали сте задоволни од афирмираноста на учениците од воннаставните активности,, 73,16% одговориле со ,,Да,, 17,37% одговориле со ,,Не,, 9,47% не одговориле.  Учениците се стимулирани и подржани како од училиштето така и од наставниците да учествуваат на локални и државни натпревари и манифестации за да постигнат повисок успех.  Како недостаток и ограничувачки момент тука е забележан фактот што ние сме единствено училиште во општината, па изостанува моментот на конкуренција и натпреваручки дух, а и поради географсјката оддалеченост со другите основни училишта |

**ПОДРАЧЈЕ 1 НАСТАВНИ ПЛАНОВИ И ПРОГРАМИ**

|  |  |
| --- | --- |
| **РЕЗУЛТАТИ:** | |
| **КЛУЧНИ ЈАКИ СТРАНИ**  Наставните планови и програми се реализираат во целост во согласност од програмите од МОН .  Со наставните планови и програми навреме се запознаваат и родителите и учениците на почетокот од учебната година.  При планирање на наставните планови и програми, наставниците ги планираат иновативните методи и техники во наставата, како и планирање на оценувањето според обуките кои ги организира МОН, БРО, УСАИД и др.  На наставниците им е овозможена посета на семинари и курсеви за нивно стручно усовршување Застапени се сите воннаставни активности и во нив земаат подеднакво учество и машки и женски ученици од различна етничка припадност и социјален статус  Организирана e додатна настава со учениците кои покажуваат солидни резултати.  Учество на учениците во училишните, регионалните и државни натпревари каде што учениците постигнуваат доста солидни резултати.  Соработка на училиштето со локалната средина и афирмирање на учениците и училиштето преку манифестации. | **СЛАБОСТИ**  Наставата се одвива во класични училници (потреба од кабинетска настава)  Обезбедување на сите училници со компјутери  Потреба од повеќе ЛЦД проектори (за секоја училница)  Потреба од вработување на дефектолог за работа со ученици со посебни потреби  Потреба од медиумско информирање на родителите за наставните планови и програми  На состаноците од Стручните активи, Одделенските совети и Наставничкиот совет до денес не се покренати иницијативи за изменување и дополнување на наставните планови и програми.  Застапеност на СУА за сите ученици по сопствен избор  Недостаток од конкурентско училиште на општинско ниво. |

**ПОДРАЧЈЕ 1 НАСТАВНИ ПЛАНОВИ И ПРОГРАМИ**

|  |
| --- |
| **АНАЛИЗА НА РЕЗУЛТАТИТЕ:** |
| Наставните планови и програми се реализираат во целост и се во согласност со програмите од МОН. Прилагодени се спрема условите за работа во училиштето. Наставниците ги изготвуваат годишните глобални планови до први септември, а тематските планирања или пред почетокот на темата или заедно со годишните глобални планови пред почетокот на учебната година. Дневните планирања повеќето од наставниците ги прават редовно секој ден и за секој наставен час.  Со наставните планови и програми родителите се запознаваат на првиот родителски состанок на почетокот од учебната година, учениците на првиот час од учебната година по секој наставен предмет, од страна на предметниот наставник.  Досега не се покренати иницијативи за изменување и дополнување на наставните планови и програми.  На наставниците им е овозможена посета на семинари и курсеви за осовременување на наставните програми.  Постои интеграција на наставните содржини во одделенска настава преку планирање и организирање на интегрирани наставни денови. На одделенските часови се застапени теми за односите меѓу половите ,а исто така се се опфатени и темите за болестите на зависност (алкохол, дрога ....)  Воннаставните активности се реализираат во целост . Во нив учествуваат подеднакво и машки и женски ученици. Изборот за СУА се врши по желба на учениците. Додатната настава се реализира со учениците кои покажуваат солидни резултати, а дополнителната настава се организира за учениците кои покажуваат послаб успех.  Учениците и училиштето се афирмираат преку учество на приредби во училиштето и на манифестации во соработка со локалната средина, учество на регионални и државни натпревари идр. |
| **ИДНИ АКТИВНОСТИ: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**  -Обезбедување на техничка подршка за навремено изготвување на наставните планови и програми.  -Организирање на кабинетска настава  -Обезбедување на медиумско информирање на родителите за наставните планови и програми  -Обезбедување на сите училници , за секој ученик компјутер  -Комплетирање на стручните служби со дефектолог кој би се ангажирал околу децата со посебни потреби  **-**Поголема вклученост на родителите во животот и работата на училиштето. |

|  |  |
| --- | --- |
| **ПОДРАЧЈЕ 2 ПОСТИГАЊА НА УЧЕНИЦИТЕ** | **Тим:** Грозда Ѓелова, Стефанка Петрова , Валентина Тодорова, Стојна Митрова ( одделенски наставници ) |
| **ИНДИКАТОР ЗА КВАЛИТЕТ**    **2.1 Постигања на учениците**  **2.2 Задржување / осипување на учениците**  **2.3 Повторување на учениците** | **ТЕМИ**  **Следење на постигањата на учениците од различен пол, етничка припадност според наставни предмети, квалификациони периоди и јазикот на наставата**  **Подобрување на постигањата на учениците од различен пол, етничка припадност и јазик на наставата**  **Идентификација на учениците со тешкотии во учењето, на надарените ученици преку редовната и дополнителната настава**  **Следење на постигањата на редовните и вонредните ученици при премин од еден во друг циклус и од едно во друго ниво на образование**  **Следење на хоризонтално и вертикално движење на учениците**  **Опфат на учениците**  **Редовност во наставата**  **Осипување на учениците**  **Премин на ученици од едно училиште во друго**  **Ученици кои не ја завршуваат годината** |

**ПОДРАЧЈЕ 2 ПОСТИГАЊА НА УЧЕНИЦИТЕ**

|  |  |
| --- | --- |
| **2.1 ПОСТИГАЊА НА УЧЕНИЦИТЕ**  **Следење на постигањата на учениците од различен пол, етничка припадност според наставни предмети, квалификациони периоди и јазикот на наставата**  **Подобрување на постигањата на учениците од различен пол, етничка припадност и јазик на наставата**  **Идентификација на учениците со тешкотии во учењето, на надарените ученици преку редовната и дополнителната настава**  **Следење на постигањата на редовните и вонредните ученици при премин од еден во друг циклус и од едно во друго ниво на образование**  **Следење на хоризонтално и вертикално движење на учениците** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Училишни програми и извештаи;  Самоевалуација;  Записници од стручни органи на училиштето, Училишен одбор, Совет  на родители;  Извештаи од стручната служба;  Резултати од интерни и екстерни оценувања;  Споредбени анализи на успехот;  Анкети со наставниците, родителите и учениците;  Увид на час од страна на инспекцискиот тим;  Досиеја на ученици;  Програма за дополнителна и додатна настава; | Споредбените анализи за постигањата на учениците по однос на неколкуте варијабли – пол, етничка припадност и социјална структура редовно се изработуваат од страна на одговорните тимови, а исто така се прават анализи и по квалификациони периоди, наставни предмети и наставен јазик ( ние сме двојазично улилиште со низок процент на ученици кои наставата ја следат на турски наставен јазик ) Овие податоци се користат најмногу при планирањето на активности кои се во насока на подобрување на постигнувањата на учениците и пружањето помош и поддршка на ранливите категории ученици, со оглед на фактот што во училиштето се промовира уверување дека постигањата на сите ученици може да се подобрат. Посебно внимание им се посветува на учениците од ранливите категории, при што акцентот е ставен на зголемување на соработката со родителите, поточно подигнување на нивната свест за значењето на образованието, што би предизвикало позитивни промени и кај нивните деца – наши ученици. Наставниците во текот на реализацијата на наставната материја користат најразлични видови методи за постојана проверка на постигањата на учениците. Тоа се полугодишни и годишни тестови на знаења, тестови на крајот на една наставна целина и наставни ливчиња, самооценување, а изготвуваат и квизови за одделенски и меѓуодделенски натпревари, досиеја на учениците итн. Добиените резултати од овие методи на проверка го утврдуваат степенот на постигањата на учениците. Постигањата на учениците исто така се следат и преку постојаноста во пишувањето домашни задачи и преку ученички изработки (изработка на проекти, ѕидни весници, реферати и изработки од предметите за усовршување на вештините). Поголемиот број наставници поседуваат уредни белешки за сите активности на учениците кои се заведуваат во досиејата на учениците кои поголемиот број од наставниците ги водат за секој ученик посебно. Во ученичките досиеја се бележи нивото на усвоеност на знаењата на учениците по одделни теми или наставни единици, што придонесува за континуирано следење на постигањата на учениците. Освен ученичките досиеја, постигањата на учениците се евидентираат со употреба на чек листи, евидентни листови, годишни и полугодишни извештаи, главни книги, одделенски дневници.  Во годишните програми на училиштето се содржат инструменти за идентификација на учениците кои имаат тешкотии во учењето, надарените ученици, како и на учениците со посебни образовни потреби, а исто така изработени се и програми за работа и следење на овие групи ученици од страна на наставниците и стручните служби. Како потешкотија при работата со овие групи на ученици се јавува недоволната обученост на наставниот кадар и некомплетноста на стручните служби (нема дефектолог ). Најголемиот број наставници им обезбедуваат поддршка во редовната настава на учениците кои имаат тешкотии во учењето, на учениците со посебни образовни потреби, како и на надарените ученици, избирајќи активности соодветни на нивните можности и потреби. Навреме се изготвуваат програмите за додатна и дополнителна настава по сите наставни предмети; овие часови се одржуваат двапати неделно по сите предмети за кои учениците пројавуваат тешкотии во учењето,т.е.за учениците кои покажуваат значителни резултати во определени области. Во училиштето се води евиденција за учеството и постигањата на учениците на натпревари и конкурси, а и самото училиште распишува конкурси и доделува награди ( патронен празник, општинската манифестација Св. Трифун, и сл. ). Во годишната програма на училиштето исто така се планирани и екскурзии од наставно-научен карактер, со цел дополнување на знаењата на учениците и подобрување на нивните постигнувања.  Училиштето континуирано ги следи постигањата на учениците при премин од еден во друг циклус и по завршување на основното образование. Доколку се јават разлики во постигањата при премин од еден во друг циклус, се анализираат причините за ваквата појава и се преземаат активности за нејзино надминување.  Според Статутот на училиштето, постои процедура, според која учениците кои повторуваат или не се задоволни од постигнатиот успех, им се овозможува во одреден законски временски рок да поднесат жалба, односно приговор до Одделенскиот Совет. Советот ја разгледува истата и во одреден рок му дава соодветна повратна информација на ученикот. Во овој период ( 2013 – 2015год. ) нема поднесено приговори по однос на успехот до Одделенскиот совет. |
| **2.2 ЗАДРЖУВАЊЕ / ОСИПУВАЊЕ НА УЧЕНИЦИТЕ**  **Опфат на учениците**  **Редовност во наставата**  **Осипување на учениците**  **Премин на ученици од едно училиште во друго** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Програми за работа на училиштето  Извештаи на училиштето  Список на деца од реонот на училиштето што треба . Педагошка евиденција и документација  Известувања на училиштето до надлежните органи  (МОН и ДПИ ).  Евиденција на заминати или новодојдени  ученици | За секоја учебна година, МВР доставува список со податоци за ученици кои треба да се опфатат за упис во следната учебна година во прво одделение. Покрај тоа, училиштето доставува известување до сите родители чии деца се обврзници за прво одделение, за начинот и времетраењето на уписот на нови ученици, а организиран е и отворен ден за нив, кога одблизу можат да се запознаат со училиштето и вработените. Однапред формирана комисија од училиштето спроведува опсервација врз новите ученици во месец мај, а потоа, до крајот на месец јуни, секој родител се известува за уписот на своето дете. Ние сме единственото училиште во општината, па немаме реонизација во опфатот, т.е. ги опфаќаме сите ученици од Демир Капија и од околните села; Од тука произлегува и нискиот процент на премин на учениците од едно во друго училиште – вакви случаи имаме само при преселби, и притоа се почитуваат законските прописи и постапки.  Во поглед на редовноста и причините за изостанување на учениците од наставата, се водат евиденции и се прават анализи. Во учебната 2014/2015 год. се евидентирани зголемен број на изостаноци, како оправдани, така и недоправдани, но анализата на податоците покажа дека не станува збор за тенденција, туку за изолирани случаи; И тоа: големиот број на неоправдани изостаноци се должи на фактот што четворица наши ученици од ромска националност ја напуштија државата заедно со родителите и за целиот период од 3 месеци се евидентираа како неоправдано отсутни. Истите овие ученици ја повторуваа годината, т.е. не преминаа во следното одделение. Исто така и во поглед на оправданите изостаноци, имавме три ученика кои од здравствени причини имаа подолготрајни отсуства од наставата. Значи со исклучок на споменатите случаи, состојбата со изостаноците, т.е. редовноста на учениците задоволува – бројот на неоправдани изстаноци по ученик не е поголем од 5. Доколку се утврди дека одреден ученик има поголем број на неоправдани изостаноци или пак кај него е забележана појава на асоцијално однесување, тогаш му се изрекува педагошка мерка со намалување на поведението поради поголем број неоправдани изостаноци и/или асоцијално однесување. Бројот на изречените педагошки мерки во последниве две години се задржува на одредено ниво од 4%, така што може да се заклучи дека во поглед на дисциплината состојбата задоволува. |
| **2.3 ПОВТОРУВАЊЕ НА УЧЕНИЦИТЕ**  **Ученици кои не ја завршуваат годината** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Интерни училишни акти  Анализа за успехот на учениците  Педагошка евиденција и  документација. | Во изминатиот период од неколку години наназад немало случаи на ученици кои не ја завршуваат годината, но во последната учебна 2014 – 2015 година имавме три такви ученика. Иидентификацијата и анализата на причините за повторување на учебната година покажа дека тоа не се должи на слабите постигнувања, туку е резултат на долготрајно, неоправдано отсуство ( заминување во странство на ученици од ромска националност ).  Учениците не се добро запознаени со правото за поднесување жалба при повторување на учебната година. |

|  |  |
| --- | --- |
| **РЕЗУЛТАТИ** | |
| **ЈАКИ СТРАНИ** | **СЛАБИ СТРАНИ** |
| Нашето училиште располага со соодветен стручен кадар, а повеќето наставници во рамките на расположивите средства, се трудат од ден на ден да го зголемат квалитетот на наставата, што секако резултира со повисоки постигања на учениците;  Активно учество на учениците на општински, регионални и државни натпревари;  Поголем дел од учениците се активно вклучени во реализацијата на наставниот процес и имаат свој удел во формирањето на крајната оцена;  Во наставата подеднакво се третираат сите ученици, без разлика на нивната полова или национална припадност;  Родителите се секогаш и на време информирани за сите активности на учениците, најчесто преку одржување на родителски средби, што во голема мера влијае позитивно на постигањата на учениците;  Училиштето е секогаш отворено за соработка со организациите кои водат сметка за подобрување на постигањата на учениците. | Недостиг од кабинетска настава  Низок степен на образование и низок социјално - економски статус кај родителите од руралните средини што пак влијае врз формирањето на сопствени ставови во свеста на учениците и поттикнува назаинтересираност, немотивираност и недоволна потенцираност на значењето на образованието.  Недостиг од дефектолог во училиштето;  Недоволна искористеност на постоечките нагледни средства од страна на некои наставници  Двосменско работење со што е оневозможено непреченото одржување на дополнителна, додатна настава и слободни ученички активности, како и вклучувањето во воннаставни активности; |

|  |
| --- |
| **АНАЛИЗА НА РЕЗУЛТАТИТЕ** |
| Средниот успех на ниво на училиште на крајот на учебната година е **3,79** односно за 0,19 промили повисок споредено со претходната учебна година, кога средниот успех бил 3,60, и дури 0,32 промили подобар од оној на полугодието ( 3,47 ), што значи дека е присутна нагорна линија и дека заложбите на наставниците и на училиштето воопшто за подобрување на постигнувањата на учениците се движат во правилна насока.  И оваа учебна година учениците беа подложени на екстерно проверување на нивните знаења. Секој ученик беше тестиран по два предмета по случаен избор. Екстерното проверување протече без забелешки за целокупниот процес. Добиените резултати (оцени) влегоа во средниот успех на учениците и како такви беа запишани во нивните свидетелства, во училишниот дневник и во главните (матичните) книги.  Учениците од различен пол и различна етничка припадност се подеднакво третирани во нашето училиште.  Во училиштето се организира и додатна и дополнителна настава, учениците се подготвуваат за натпревари и вклучени се во различни секции и други активности. Сето ова влијае на постигањето и подобрувањето на успехот на учениците.  Соработката на релација ученик – наставник, наставник – родител и наставник – наставник е на добро ниво.  Учениците учествуваат односно имаат свој удел во формирањето на поголемиот број од своите оценки. Доколку некој ученик не е задоволен од оценката, според Статутот на училиштето има право на приговор.  Родителите се добро и на време информирани за сите активности на учениците најчесто преку одржување на родителски средби.  Училиштето располага со стручен наставен кадар. Соработката и меѓу колегите и на нивоа на активи е на задоволително ниво. Поголем број од наставниците во рамките на расположливите средства и услови се стремат кон примена на современи методи и техники, со што придонесуваат за поефикасна и поквалитетна настава. Воедно се стремат кон подобрување на постигањата на учениците. |
| **ИДНИ АКТИВНОСТИ: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**  Снабдување на училиштето со стручна литература, со цел наставниците да црпат поголем број на податоци, стручно да се усовршат, а со тоа и да се подобри квалитетот на наставата. Секоја добро реализирана наставна единица од страна на наставниците придонесува за постигањата и успехот на учениците;  Обезбедување простор за работа на секој наставник или група наставници од соодветен предмет;  Обезбедување учество на семинари и обуки за стручно усовршување на наставниците;  Поголема употреба на ИКТ во наставата;  Поголема искористеност на нагледните средства од страна на наставниците;  Организирање наставно – научни екскурзии. |

|  |  |
| --- | --- |
| **ПОДРАЧЈЕ 3 : УЧЕЊЕ И НАСТАВА** | **ТИМ : Љубен Атанасов, Маринела Тегов Александра Иванова, Билјана Илиева ( одд. наставници )** |
| **ИНДИКАТОР ЗА КВАЛИТЕТ**     * 1. **Планирања на наставниците**   2. **Наставен процес**   3. **Искуства на учениците од учењето**   4. **Задоволување на потребите на учениците**   5. **Оценувањето како дел од наставата**   **3.6 Известување за напредокот на учениците** | **ТЕМИ**   * Поддршка и следење на планирањата на наставниците * Индивидуални планирања на наставниците * Размена на искуства и информации при планирањата * Распоред на часови * Наставни форми и методи * Избор на задачи, активности и ресурси * Интеракција меѓу наставниците и учениците * Приод на наставникот кон учениците * Следење на наставниот процес * Средина за учење * Атмосфера за учење * Поттикнување на учениците за превземање одговорност * Интеракција на учениците меѓу себе и со возрасните во училиштето * Училишна политика за оценување * Методи и форми на оценување * Користење на информациите од оценувањето во наставата      * Известување на родителите за напредокот на учениците |

**ПОДРАЧЈЕ 3 : УЧЕЊЕ И НАСТАВА**

|  |  |
| --- | --- |
|  | |
| ИЗВОРИ НА ПОДАТОЦИ | ДОБИЕНИ ИНФОРМАЦИИ |
| 3.1. ПЛАНИРАЊА НА НАСТАВНИЦИТЕ.  Годишна програма на училиштето.  Годишни, тематски и дневни планирања на наставниците  Записници од увиди на советници, инспектори од БРО МОН.  Записници од одделенски совет,стручен совет на активи.  Евидентен лист за следење на планирањата на наставниците  одделенски дневници  дневник за работа со наставници  извештаи од претходни интегрални евалуации | Во училиштето постојат пропишани приоди и процедури за следење на планирањата на наставниците како и поддршка и следење на истите од страна на директорот и стручните соработници. Директорот и стручните соработници најмалку два пати во едно полугодие ги следат планирањата на наставниците.  Сите наставници навреме ги доставуваат потребните годишни, тематски и дневни подготовки и истите ги содржат неопходните елементи за успешна реализација и организација на часовите. Овие планирања содржат јасно определени цели, очекувани исходи, начин на оценување како и однапред подготвени критериуми за оценување кај еден дел дадени од Бирото за развој ,а другиот дел наставниците сами го изготвуваат . Наставниците ги користат информациите од оценувањето за да ги идентификуваат потребите на учениците и за да ги планираат следните чекори во учењето. Учениците се активни на часовите, добиваат домашни задачи и активностите соодветствуваат за оптимално користење за времето на часот.  Од записниците на стручните активи се констатира дека при нивната работа наставниот кадар разменува искуства и идеи за сите видови на планирања, за планирање за примена на ИКТ во наставата, но таа се задржува на ниво на училиште, многу ретко се соработува со наставници од други училишта што се должи на фактот што ние сме единственото училиште во општината.  Распоредот на часови навреме се изготвува и е во согласност со наставните планови и програми, а исто така во определите рокови се изготвуваат и распоредот за додатна и дополнителна настава.Во нивното изготвувзње заеднички учествуваат стручните служби и наставници. |
| 3.2. НАСТАВЕН ПРОЦЕС  Годишни и полугодишни табеларни извештаи на училиштето.  Годишни ,тематски и  дневни планирања на наставниците.  Дневни планирања,  Лични согледувања на наставниците  Одделенски дневници,увиди во часови,анкети | Во наставниот процес повеќето наставници користат нови и современи методи и технки на учење со што наставата е интересна за следење , но во најголем бр. случаи наставата не е прилагодена на индивидуалните потреби на учениците. Особено недостасува прилагодувањето кон мала но значајна група на ученици кои се со ПОП, за што наставниците немаат соодветни обуки и насоки за планирање и реализирање.Постои добра релација помеѓу ученикот и наставникот кој ги мотивира учениците преку поучување кое одговара на возраста на учениците.Директорот на училиштето заедно со училишниот педагог и психолог вршеа посета на часови, но како недостаток се јавува немањето на тим за професионален развој на наставниците. Користењето на ИКТ е во рамки на пропишаните норми, но ништо повеќе од тоа.  Застапеноста на учениците полово и по националност е подеднаква во паралелките.Исто така и при испрашување и оценување наставниците не прават разлики кај учениците врз основа на верска, половата, социјална, етничка или др. вид на припадност. Според одговорите во прашалниците заеднички став на ученици, родиели и наставници е дека екстерното тестирање нема да даде објективни резултати при оценувањето. |
| **3.3ИСКУСТВА НА УЧЕНИЦИТЕ ОД УЧЕЊЕТО**  Увид во евиденција на стручна служба  Анкети,  Разговори со учениците, работа на ученичката заедница  Посети | Училниците во голем дел се претворени во удобни простории за учење во кои има пријатна и стимулирачка средина за учење.Учениците активно се вклучуваат во средувањето и творењето на позитивна средина за учење и престој.Ученичките трудови се истакнуваат на видни места и се поттикнуваат сите на активно творење.Наставниците во поголем дел внимаваат на начинот на кој ќе се охрабруваат учениците за самостојно и критичко размислување и се настојува во активностите да се вклучат сите категории на ученици во согласност со можностите кои ги имаат.Но нема иницијатива Се интерсните теми да се продлабочат со посети, обезбедување дополнителна литература,трибини и сл. |
| 3.4.ЗАДОВОЛУВАЊЕ НА ПОТРЕБИТЕ НА УЧЕНИЦИТЕ.  Тематски процесни планрања,  Дневна подготовка  Записник од одделенски,наставнички совет  евиденција на наставниците. | Наставниците и стручната служба прават напори да ги идентификуваат образовните потреби на учениците ,како и потешкотиите во процесот на учење и наставниците да преземаат конкретни мерки за исполнување на потребите но и за отстранување на идентификуваните препреки.При ова се води сметка да не се повредат социјалната ,верската и половата припадност. Само некои од наставниците користат различни интреактивни техники на поучување и оценување. |
| 3.5.ОЦЕНУВАЊЕ КАКО ДЕЛ ОД НАСТАВАТА  Програма за работа на училиштето,  Стандарди за оценување  Инструменти на оценување,  Примери на оценети ученички трудови | Во училишната политика за оценување на учениците има изградено стандарди и критериуми според БРО и дел самостојно изработени од наставниците каде што има описно оценување на учениците .Не постои акционен план за оценување со утврдена цел.  Училиштето има кодекс на оценување, а се почитуваат и законските и подзаконските акти.  Наставниците оценувањето го вршат преку усни и писмени прашања и одговори,тестови на знаења, чек листи и разни мерни инструменти.  Се следи оценувањето во целата година во ученички портфолија.Наставниците им даваат усни и писмени повратни информации на учениците со цел да ја подобрат својата оценка.Меѓутоа од страна на наставниците во недоволна мера се користат информациите од оценувањето за да го евалуираат и подобрат планирањето и реализирањето на наставата. |
| **3.6.ИЗВЕСТУВАЊЕ ЗА НАПРЕДОКОТ НА УЧЕНИЦИТЕ**  Увид во педагошка евиденција и документација,  Анкети,  Кодекс на училиште,  Инструменти за следење иоценување на напредокот на учениците. | Известувањето на учениците и родителите за ученичките постигања се врши преку утврден систем кој вклучува прибирање на информации за ученичките постигања и давање точна повратна информација за постигањата.Дел од наставниците прават напори за давање на препораки за подобрување на ученичките постигања.Известувањата се вршат на родителски средби, преку Е-дневник, групни средби, индивидуални разговори.Во врска со Е-дневникот според одговорите на прашалниците родителите понекогаш го користат како извор на информации.Наставниците сметаат дека влијанието на Е-дневникот врз успехот на учениците е многу мал.Родителите добиваат и пишани извештаи за постигнувањата на своите ученици на секои 3 месеци од училишната година.Само мал број наставници бараат од родителите повратна информација за било какви известувања од нивна страна. |

**Подрачје 3 : УЧЕЊЕ И НАСТАВА**

|  |  |
| --- | --- |
| **РЕЗУЛТАТИ:** | |
| **КЛУЧНИ ЈАКИ СТРАНИ**  Сите наставници користат и изготвуваат годишни глобални, тематски и дневни планирања за поуспешно изведување на наставата.  Дел од наставниците користат и применуваат нови и иновирани методи и техники на работа а исто така внимаваат на начинот на оценувањето.  Во наставата подеднакво се вклучени сите ученици од различен пол и националност.  Кај одреден дел од наставниците постои желба за стручно усовршување со цел да ја подобрат мотивираноста за учење кај учениците и зголемување на нивните постигања.  Родителите редовно и навремено се информираат за постигањата на своите деца. | **СЛАБИ СТРАНИ:**  Неприлагоденост н наставните програми и наставните методи кон индивидуалните потреби на учениците.  Недоволна обученост на наставниот кадар за работа со деца со ПОП или со надарени и талентирани деца.  Дел од наставниците користат само унифицирани тестови не внимавајќи на индивидуалните потреби на учениците.  Мал дел од наставниците не користат нови техники и методи на учење и поучување со што се уназадува наставниот процес и не се допринесува за развој на индивидуалните способности на учениците.  Училиштето нема изградено училишна политика за оценување на постигањата на учениците. |

**Подрачје 3 : УЧЕЊЕ И НАСТАВА**

|  |
| --- |
| **АНАЛИЗА НА РЕЗУЛТАТИТЕ:** |
| Во воспитно — образовниот процес се вклучени и наставата ја изведуваат стручно оспособени наставници, со уредно и навреме изготвени годишни глобални, тематски и дневни планирања. Поголемиот дел од овие планирања содржат јасно определени цели, очекувани исходи, начин на оценување, сите наставници ги користат информациите од оценувањето за да ги идентификуваат потребите на учениците и , но не и да ги да ги планираат следните чекори во учењето.  Училиштето ги известува родителите за напредокот на нивните деца, прибира информации за постигнувањата на учениците, редовно ги известува родителите и децата за оценките преку родителски средби, групни средби, индивидуални средби, е-дневник и телефонски разговори, наставниците даваат препораки за подобрување на постигнувањата за секој ученик. Имаме формални и неформални средби, групни, индивидуални средби со родители, исто така родителите добиваат писмени извештаи за напредокот на учениците.Во функција на подобрена комуникација со родителите се и отворените родителски средби.  Наставниот кадар за подобрување на својата работа преку посета на различни семинари и предавања кои се организирани од страна на Бирото за развој на образованието ги следи сите иновации во воспитно — образовниот процес, а истите и ги применува во согласност со можностите.  Најчесто применувани методи и техники на работа во наставата се: работа во парови, работа во групи, истражувачка работа, практична работа, бура на идеи, илустративен метод, ИКТ и др. Наставниците на почетокот на учебната година ги запознаваат учениците со наставниот план и програма, како и со начинот на изведување на интерактивната настава.  Сите изработки од страна на учениците се изложуваат , на тој начин преку овие изложби на ученички трудови се врши стимулирање и охрабрување на учениците кое ќе придонесе за поактивно вклучување во учењето и наставата.  Наставниците настојуваат наставните содржини да ги реализираат преку најразлични современи методи и форми на работа, со целосна примена на сите иновации на интерактивната настава. За повеќето теми кои се поинтересни за учениците се води разговор со нив ( учениците поставуваат прашања и даваат свои одговори, како и одговори од страна на наставниците).  **Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**   1. Обезбедување на стручно усовршување на наставниците за подобро оценување на учениците. 2. Обезбедување на потребната стручна литература по одделни предмети за наставниците за нивна стручна подготовка. 3. Обезбедување на доволен број училишни компјутери со цел -примена на ИКТ во наставата |

**Подрачје 4 : ПОДДРШКА НА УЧЕНИЦИТЕ**

|  |  |
| --- | --- |
| **Подрачје бр. 4: ПОДДРШКА НА УЧЕНИЦИТЕ** | **Тим : Искра Дончева , Роска Митрева Билјана Илиева , Мерита Трајкова ( одд. наставници )** |
| **ИНДИКАТОР ЗА КВАЛИТЕТ** | **ТЕМИ** |
| **4.1.Севкупна грижа за учениците**  **4.2.Здравје**  **4.3 Советодавна помош за понатамошно образование на учениците**  **4.4 Следење на напредокот** | **Заштита од физички повреди и елементарни непогоди**  **Превенција од насилство**  **Заштита од пушење, алкохол и дрога**  **Квалитет на достапна храна**  **Поддршка на учениците со телесни пречки во развојот**  **Грижа за ученици од социјално загрозени семејства**  **Хигиена и заштита од болести**  **Грижа за ученици со здравствени проблеми**  **Пружање помош при избор на занимањето/институцијата за понатамошно образование, доусовршување или вработување**  **Грижа за ученици со емоционални потешкотии**  **Водење евиденција за индивидуалниот напредок на учениците**  **Анализа на напредокот на учениците по паралелки** |

**ПОДРАЧЈЕ 4 : ПОДДРШКА НА УЧЕНИЦИТЕ**

|  |  |
| --- | --- |
| **4.1.СЕВКУПНА ГРИЖА ЗА УЧЕНИЦИТЕ**  **Заштита од физички повреди и елементарни непогоди**  **Превенција од насилство**  **Заштита од пушење, алкохол и дрога**  **Квалитет на достапна храна**  **Поддршка на учениците со телесни пречки во развојот**  **Грижа за ученици од социјално загрозени семејства** | |
| **ИЗВОР НА ПОДАТОТОЦИ** | **ДОБИЕНИ ИНФОРМАЦИИ** |
| - Програма за работа на директорот  -Програма за работа на стручната служба  -Записници(евидентни листови) од индивидуални разговори со учениците и родителите  - Одделенски дневници  - Куќниот ред во училиштето  -Интервјуа со наставниците , родителите иучениците  -Податоци за организирани трибини и предавања во училиштето  -Евиденцијата и известувањата од училиштето за учениците со емоционални , физички и социјални проблеми.  -Досието на ученикот  -Годишната програма за работа на училиштето  - Распоред на дежурни наставници  - ПП апарати  - Видео надзор | Училишниот простор е безбеден за изведување на настава. Училиштето има пропишани мерки и активности за безбедност на учениците во текот на наставата во училишната зграда и училишниот двор.  Инфраструктурата во училиштето (мебелот, скалите, подовите, кровот,прозорите, струјните места, дворот, итн.) се безбедни и не претставуваат потенцијална опасност од повреди на учениците. Во училиштето има вработени со вештини за давање прва помош на ученици при несреќни случаи во училиштето, но има потреба од дополнителна обука.  Училиштето има интерен акт за постапување во случај на елементарни непогоди, но тој е застарен, а не се изведуваат и симулации.  . Учениците не користат заштитна опрема при реализација на наставни содржини за стекнување на практични вештини.  Училиштето има пишан документ –програма за справување со насилството, во кој се дефинирани сите облици на однесување на децата и возрасните, кои сесметаат за психичко и физичко насилство. Се забранува секаков облик на насилство манифестиран од страна на возрасните и учениците и се наведуваат механизмите за справување со евентуална појава на различните облици на насилство.  Вработените имаат разбирање за процесот на заштита на детето, но потребна е  нивно дополнително обучување. Тие внимателно им приоѓаат на потребите на децата, имајќи ги во предвид нивните права, приватност и достоинство. Недостасува протокол за постапување во случаи на на повреда на правата на детето, како и обученост на вработените околу оваа проблематика.  Училиштето има политика за забрана за пушење, конзумирање алкохол и дистрибуција и конзумирање наркотични супстанци, која подразбира дека во училиштето (училниците, канцелариите, тоалетите, училишниот двор) не се  пуши, не се доаѓа во алкохолизирана состојба и не се консумира алкохол и не се дистрибуираат и користат наркотични супстанци. Во соработка со локалната заедница и општината, училиштето наоѓа начин да спречи користење алкохол и наркотични супстанци во неговиот двор.Редовно се одржуваат работилници и предавања од страна на стрчни лица од оваа област, но се ограничени само на учениците, а не се во доволна мерка опфатени и родителите.  Во училиштето не функционира училишна кујна или, а храната која ја консумираат учениците е надвор од училишниот простор и не е под надзор и контрола на училиштето.  За учениците со телесни пречки во развојот се обезбедени пристапи до училиштето, но нивното слободно движење по ходниците и училниците не е овозможено, а исто така недостасува и посебен тоалет.  Училиштето и вработените во училиштето во соработка со локалната заедница ги помагаат учениците од социјално загрозените семејства, но не постојат пропишани процедури за тоа. |

**ПОДРАЧЈЕ 4 : ПОДДРШКА НА УЧЕНИЦИТЕ**

|  |  |
| --- | --- |
| **4.2.ЗДРАВЈЕ**  **Хигиена и заштита од болести**  **Грижа за ученици со здравствени проблеми** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| - Извештај од извршен систематски преглед  - Организација и систематизација на работните места  -Куќен ред  -Програма за работа на улилиштето  -Педагошка евиденција и документација  - Предавања во училиштето од страна на стручни лица и институции | Хигиената во училиштето е на високо ниво. Тоалетите за наставниците и за учениците се чисти и дезинфицирани во секое време од денот. Училиштето се грижи учениците правилно да ги користат тоалетите и да ја оддржуваат  личната хигиена. Ходниците и скалите се чистат најмалку три пати во денот, подот и мебелот во училниците се чистат најмалку пред почетокот на секоја смена, останатиот училишен простор барем еднаш во текот на денот, а  прозорците, вратите и другиот инвентар најмалку по два пати во секое полугодие. Дворот на училиштето е чист од секаков вид отпадоци, но само мал дел од земјаните површини се позеленети и редовно се одржуваат. Во дворот на училиштето, во секоја училница и во ходниците има корпи за отпадоци и училиштето се грижи учениците да ги фрлаат отпадоците во нив.  Училиштето нема програма за превенција од заразни болести, но се одржуваат предавања на таа тема.  Училиштето има договорени процедури за грижа за учениците кои заради хронично заболување или посериозни повреди подолго време отсуствуваат од редовната настава. Процедурите се спроведуваат во практиката на  иницијатива на одделенскиот/класниот раководител или предметниот наставник во соработка со родителите. |

**ПОДРАЧЈЕ 4 : ПОДДРШКА НА УЧЕНИЦИТЕ**

|  |  |
| --- | --- |
| **4.3 СОВЕТОДАВНА ПОМОШ ЗА ПОНАТАМОШНО ОБРАЗОВАНИЕ НА УЧЕНИЦИТЕ**  **Пружање помош при избор на занимањето/институцијата за понатамошно образование, доусовршување или вработување**  **Грижа за ученици со емоционални потешкотии** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Програма за професионална ориентација  Анкети  Запиосници од разговори со родители и/или ученици  Одржани работилници | Училиштето им обезбедува на учениците јасни, точни и најнови информации за можностите за понатамошно образование,. За таа цел организира сопствени активности и користи промотивни  материјали на образовните институции (флаери, трибини, посети на училишта и сл.) за  професионална ориентација на учениците. Подготовката што ја организира училиштето за учениците за избор на понатамошно образование, по завршување на основно образование  опфаќа широк спектар на добро структурирани пристапи: на пр. самооценување на вештините и интересите на учениците, посета на институции,подетално запознавање со одредени професии за кои учениците имаат интерес, редовно информирање на родителите и учениците за помошта што може да ја добијат во училиштето преку пишани и усни соопштенија од страна на стручните служби.  Училиштето има пропишани процедури за навремено откривање и грижа за ученици со емоционални проблеми. Од страна на стручната служба се нуди помош и поддршка на учениците и родителите во вакви ситуации и истите се упатуваат до релевантни институции со кои училиштето има соработка: ( здравствени установи, центар за социјална работа, полиција и др). |

**ПОДРАЧЈЕ 4 : ПОДДРШКА НА УЧЕНИЦИТЕ**

|  |  |
| --- | --- |
| **4.4 СЛЕДЕЊЕ НА НАПРЕДОКОТ**  **Водење евиденција за индивидуалниот напредок на учениците**  **Анализа на напредокот на учениците по паралелки** | |
| **ИЗВОР НА ПОДАТОЦИ** | **ДОБИЕНИ ИНФОРМАЦИИ** |
| Извештаи ( полугодишни и годишни )  Анализи  Педагошка евиденција и документација  Ученички портфолија | Наставниците подготвуваат редовни извештаи и анализи по квартали за својата паралелка врз основа на индивидуалните евиденции за учениците . Изготвените извештаи и анализи по паралелки се доставуваат на увид на стручната служба и раководниот кадар и се целосно достапни за сите други наставници, за родителите и за самите ученици.Од страна на стручните служби се изготвуваат споредбени анализи, а резултатите од истите се се користат за подобрување на воспитно-образовниот процес  Наставниците водат целосна и уредна евиденција за постигањата, редовноста и поведението на секој ученик, како и за неговиот интелектуален, социјален и емоционален развој. Во евиденцијатапосебно се акцентирани добрите страни на ученикот и неговите развојни потенцијали. Ова без исклучок се прави од страна на одделенските наставници, а во помала мерка од страна на класните раководители. Постои ефективна соработка меѓу раководниот кадар, стручната служба, наставниците и родителите за постигањата на учениците.  При упис и испис на учениците се запазуваат сите процедури и евиденции. |

**Подрачје 4 : ПОДДРШКА НА УЧЕНИЦИТЕ**

|  |  |
| --- | --- |
| **РЕЗУЛТАТИ** | |
| **ЈАКИ СТРАНИ** | **СЛАБИ СТРАНИ** |
| Редовната, систематската и темелната евиденција за редовноста, дисциплината, хигиената, поведението, успехот, здравствената состојба и постигањата на учениците.  Организирањето на периодичните систематски прегледи, вакцинации и ревакцинации кај учениците и редовното годишно ученичко осигурување.  Се води евидинција за постигањата на учениците по паралелки и на крајот на учебната година се врши споредба со постигањата од полугодието  Информирањето на учениците преку предавања за разните болести и штетното влијание на алхохолот, цигарите и дрогата.  .  Организираниот превоз на учениците од другите населени места.  Навремено запишување и опфаќање во редовната настава на сите ученици кои ги исполнуваат условите за редовен ученик  Дополнување на педагошко-психолошката служба, со вработување на психолог во училиштето. | Недоволно обучен кадар за заштита во случај на повреди и елементарни непогоди.  Неискоординираност меѓу институциите во делот на преземање мерки при насилство или др. вид на повреда на правата на децата.  Недоволна прилагоденост на просторот и условите во училиштето за учениците со телесни пречки во развојот.  Немање на училишна кујна  Немање на вработени стручни лица (дефектолог и социјален работник).  . |

**Подрачје 4 : ПОДДРШКА НА УЧЕНИЦИТЕ**

|  |
| --- |
| **АНАЛИЗА НА РЕЗУЛТАТИТЕ** |
| Во училиштето се води севкупна грижа за учениците во рамки на можностите кои ги има.Се вршат редовни здравствени контроли, им се објаснуваат последиците од заразните болести и штетното влијание на дрогата, алкохолот и цигарите. Хигиенско санитарните услови како во централното така и во подрачните училиште се на високо ниво ( со исклучок на ПУ во с. Прждево ). При појава на заразни болести се превземаат превентивни мерки со вршење на дезинфекција и во целост се спроведуваат препораките од надлежните служби. Во училиштето опфатени се сите деца обврзници за школување и оние со посебни потреби кои се во мал број. Несоодветната стручна подготвеност на наставниците од редовните паралелки, за работа со овие деца е факторот кој предизвикува тешкотии бидејќи во училиштето нема вработено дефектолог и социјален работник. Кај учениците кај кои се уочуваат здравствени проблеми се преземаат мерки со преместување на соодветно место -првите клупи и носење на лекар во медицинскиот центар од локалната средина, бидејќи во училиштето нема здравствена амбуланта со лекар и заболекар за редовните здравствени контроли на учениците. Учениците од нашето населено место за вакцинации и ревакцинации и редовни систематски прегледи се носат во медицински центар Неготино – друга општина. За работата во училиштето се информирани заинтересираните странки (ученици, родители, наставници, директор, педагог). Се води евиденција за напредокот на учениците – дисциплината, поведението, здравствената состојба и успехот, тие се водат во дневниците, е-дневникот и главните книги. Учениците кои постигнуваат особени резултати на општински и републички натпревари добиваат пофалници, дипломи и награди за постигнатите резултати во соодветната област. Следењето на напредокот на учениците ни овозможува да им помогнеме на учениците кои постигнуваат послаби резултати со држење на дополнителна настава, а со напредните ученици додатна настава.За испишување и доаѓање на ученици во нашето училиште се користат преведници. |
| **Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**  Вработување на дефектолог и социјален работник во училиштето.  Поголема вклученост на родителите во целиот воспитно образовен процес.  Отварање на училишна кујна која ќе нуди храна според стандардите за здрава храна |

|  |  |
| --- | --- |
| **ПОДРАЧЈЕ 5 : УЧИЛИШНА КЛИМА И ОДНОСИ ВО УЧИЛИШТЕТО** | **Тим :** Александра Јованова , Менче Николова Тања Нацева, Ирена Камчева  ( наставници во предметна настава ) |
| **ИНДИКАТОРИ ЗА КВАЛИТЕТ** | **ТЕМИ** |
| **5.1.** **Училишна клима и односи во**  **Училиштето**  **5.2. Промовирање на постигањата**  **5.3. Еднаквост и правичност**  **5.4 Партнерски однос со родителите и со**  **локалната и деловната заедница** | **Углед/имиџ на училиштето**  **Кодекс на однесување**  **Училишна клима**  **Поведение и дисциплина во училиштето**  **Партиципација на учениците во решавањето проблеми и донесувањето одлуки**  **Промовирање на личните постигања на учениците**  **Промовирање на постигањата во име на училиштето**  **Познавање на правата на децата**  **Еднаков и правичен третман на сите ученици**  **Прифаќање и промовирање на мултикултурализмот**  **Соработка на училиштето со родителите**  **Соработка со локалната заедница**  **Соработка со деловната заедница и невладиниот сектор** |

**ПОДРАЧЈЕ 5 : УЧИЛИШНА КЛИМА И ОДНОСИ ВО УЧИЛИШТЕТО**

|  |  |
| --- | --- |
| **5.1. УЧИЛИШНА КЛИМА И ОДНОСИ ВО**  **УЧИЛИШТЕТО**  **Углед/имиџ на училиштето**  **Кодекс на однесување**  **Училишна клима**  **Поведение и дисциплина во училиштето**  **Партиципација на учениците во решавањето проблеми и донесувањето одлуки** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Куќен ред  Кодекс на однесување    Правилник за педагошки мерки  Статут на училиштето  Прашалници  Интервју  Извештаи | Училиштето е препознатливо по квалитетот на работата и постигањата на учениците во различни области, како и остварување на визијата и мисијата на училиштето.Како хендикеп се јавува изолираноста на нашето училште од други, конкурентски училишта бидејќи сме единствено училште во општината. Големо внимание се посветува на грижата за здравјето и безбедноста на учениците, се негува родовата сензитивност и мултикултурализмот – и преку проектите за меѓуетничка интеграција во образованието, чекори кон интегрирано образование и сл. кои доследно и според насоките и препораките на МОН и БРО се реализираат во начето училиште, но и како дел од традицијата – ние сме општина со население од мешан етнички состав, а мултикултурализмот и интеграцијата се секојдневие и за учениците, и за вработените и за пошироката заедница. Но во недоволна мерка се поддржува инклузивноста и се зајакнува партиципацијата на учениците, родителите и заедницата во училишниот живот. Наставниот кадар ужива респект кај родителите и кај учениците.  Училиштето има Кодекс на однесување со кој се поставени принципите и правилата на однесување на сите структури во училиштето (раководниот кадар, наставниците, стручната служба, техничкиот персонал, учениците и родителите). Во неговата изработка учествувале преставници на сите структури, а при неговото усвојување е спроведена демократска процедура со учество на претставници на сите структури. Постојат пишани процедури за реагирање во случај на прекршување на принципите и правилата на однесување пропишани со кодексот, но истите ретко се спроведуваат во пракса.  Учениците во недоволна мера придонесуваат во решавањето на проблемите и донесувањето одлуки за работите што се од нивен непосреден интерес. Тие се целосно, навремено и точно информирани за работите во училиштето што се од нивен непосреден интерес.  Во Училиштето постои заемно почитување и рамноправен третман на сите структури што учествуваат во училиштиот живот, а професионалната соработка меѓу вработените е на задоволително ниво. Раководниот и наставниот кадар играат важна улога во одржување на постојано добра атмосфера во училиштето што се гледа од нивното однесување со учениците, другите вработени, родителите и посетителите на училиштето. Вработените ги упатуваат  учениците да се грижат за училиштето и едни за други. Сите ученици (без оглед на способности, род, етничка припадност, вера и потекло) се чувствуваат прифатени од возрасните и другите ученици во училиштето.  Дисциплината на учениците е на високо ниво. Постои работна атмосфера за време на наставата и воннаставните активности, а вработените постојано се грижат за однесувањето и безбедноста на учениците за време на одморите, приемот на учениците и нивното заминување од училиште. Учениците се совесни и соработуваат со кадарот и меѓусебно, и учтиво се однесуваат. Вработените внимателно, но авторитетно се справуваат со проблеми кои се однесуваат на дисциплината и редовноста, поради што нема прекини во учењето и наставата. Училиштето соодветно го применува правилникот за изрекување на педагошки мерки. |

**ПОДРАЧЈЕ 5 : УЧИЛИШНА КЛИМА И ОДНОСИ ВО УЧИЛИШТЕТО**

|  |  |
| --- | --- |
| **5.2. ПРОМОВИРАЊЕ НА ПОСТИГАЊАТА**  **Промовирање на личните постигања на учениците**  **Промовирање на постигањата во име на училиштето** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Годишна програма за работа  Ученички изработки  Огласна табла  Анкети и разговори  Медиуми | Во поглед на постигањата на учениците, наставниот кадар и сите вработени во улилштето се максимално посветени на одржувањето на нивото.Средината за учење е поттикнувачка и со поставени јасни и високи очекувања во однос на постигањата, редовноста и дисциплината на учениците. Учениците исто така имаат високи очекувања од самите себе и од другите; имаат аспирации за повисоки постигања на ниво на училиште и на националните оценувања. Наставниот кадар успешно го користи пофалувањето како начин на мотивирање. Училиштето има изградено систем на вредности и начин на промовирање на личните постигања на сите ученици во рамките на училиштето и во пошироката локална средина.  Учениците имаат можности (согласно своите способности и интереси) да ги изразат своите креативни потенцијали во наставата, а особено во воннаставните активности.  Се води политика на поттикнување на наставниот кадар и учениците да учествуваат и постигнуваат успех на натпревари на локално, регионално и национално ниво. Редовно се распишуваат конкурси, а училиштето ги користи сите можни начини за сопствена промоција надвор од општината.Постои развиен систем на наградување на учениците што постигнале успех, но недостасува пишана процедура за прогласување на ученик на генерацијата или на истакнати ученици. Истото се однесува и на наставниците што го помогнале тоа во сите области преку кои го промовираат училиштето, не постои протокол за нивно наградување. |

**ПОДРАЧЈЕ 5 : УЧИЛИШНА КЛИМА И ОДНОСИ ВО УЧИЛИШТЕТО**

|  |  |
| --- | --- |
| **5.3. ЕДНАКВОСТ И ПРАВИЧНОСТ**  **Познавање на правата на децата**  **Еднаков и правичен третман на сите ученици**  **Прифаќање и промовирање на мултикултурализмот** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Прашалници  Анкети  Извштаи од воннаставни активности  Педагошка евиденција и документација | Вработените во училиштето ги знаат и почитуваат правата на децата, но во недоволна мера се обучени како да постапуваат во случај кога тие права се нарушени. Училиштето ги поттикнува учениците да ги практикуваат своите права и ги заштитува во случај на нивно нарушување, но соработката со родителите на овој план не е на потребното ниво.  Сите вработени во училиштето подеднакво се однесуваат кон сите ученици, независно од полот, етничката припадност, социјалното потекло и способностите и кога се работи за активностите на часот и за активностите вон  часовите. Училиштето ги промовира еднаквоста и правичноста како темелни вредности во сите свои пишани документи и има развиено механизми со кои обезбедува нивно почитување во односите меѓу сите структури што учествуваат во училишниот живот (вработените, учениците, родителите).  Училиштето води политика на позитивно вреднување и промовирање на етничката, културната, верската и јазичната разноликост во училиштето и заедницата. Учениците учат да ја почитуваат сопствената и културата и традицијата на другите етнички заедници во Р. Македонија, што е особено поткрепено со активностите од проектот за меѓуетничка интеграција во образованието.. |

**ПОДРАЧЈЕ 5 : УЧИЛИШНА КЛИМА И ОДНОСИ ВО УЧИЛИШТЕТО**

|  |  |
| --- | --- |
| **5.4 ПАРТНЕРСКИ ОДНОС СО РОДИТЕЛИТЕ И СО ЛОКАЛНАТА И ДЕЛОВНАТА ЗАЕДНИЦА**  **Соработка на училиштето со родителите**  **Соработка со локалната заедница**  **Соработка со деловната заедница и невладиниот** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Извештаи ( полугодишен и годишен )  Записници ( Совет на родители, УО, Наставнички совет )  Дневник на паралелката  Годишна програма за работа | Освен формалните нивоа на соработка ( Совет на родители, УО, редовни родителски средби ) во училиштето се поттикнуваат и други форми на соработка со родителите, со нивна вклученост во проектни активности, низа на воннаставни активности, како и во рамки на посебната програма за соработка со родители која што училиштето ја изготви со цел зајакнување на соработката со родителите на ранливата категорија на ученици ( со ниски постигања, проблеми во адаптацијата и сл. ).Тука се отворените родителски средби, отворените денови за родители, заеднички работилници и др.  Со оглед на фактот што сме мала општина и ние сме единствената образовна институција , вклученоста на училиштето во животот на локалната заедницата е максимално, а исто така и заедница активно се вклучува во подобрување на условите за работа во училиштето.  Исто така училиштето има остварено партнерски односи и соработка со низа институции и невладини организации како од нашата општина, така и од соседните општини ( Здравствен дом неготино, Центар за социјални грижи Неготино, Дом на култура, Музеј, Спортски друштва,Детска градинка, Специјален завод и сл. ) |

**ПОДРАЧЈЕ 5 : УЧИЛИШНА КЛИМА И ОДНОСИ ВО УЧИЛИШТЕТО**

|  |  |
| --- | --- |
| **РЕЗУЛТАТИ** | |
| **ЈАКИ СТРАНИ** | **СЛАБИ СТРАНИ** |
| Заемно почитување и соработка меѓу наставниците, а исто така и меѓу учениците  Целосно почитување на различностите и негување на мултикултурализмот  Високо ниво на дисциплина и примерно поведение кај учениците  Добар углед на училиштето во локалната средина и пошироко  Соработка со родителите, локалната и деловната заедница и други организации  Училиштето е отворено за соработка со сите заинтересирани за животот и образованието на учениците | Недоволна вклученост и партиципација на учениците во решавањето на проблеми и донесувањето на важни одлуки.  Недоволна организираност и вклученост на родителите од руралните средини ( подрачни училишта ) во животот и работата на училиштето.  Географската оддалеченост од други, конкурентски училишта.  Ограниченоста на соработката со институции од различен вид ( мала општина) .  Недостаток од финансии за поттикнување, поддршка и наградување на успешните ученици и наставници. |

**ПОДРАЧЈЕ 5 : УЧИЛИШНА КЛИМА И ОДНОСИ ВО УЧИЛИШТЕТО**

|  |
| --- |
| **АНАЛИЗА НА РЕЗУЛТАТИТЕ** |

|  |
| --- |
| Односот меѓу наставниците задоволува, а посебно односот на соработка меѓу наставниците при изработка на годишни глобални тематски распределенија. Сите наставници од одделенска настава, како во централното исто така и во подрачните училишта заеднички ги изработуваат и се договараат за нивна реализација. Наставниците меѓусебно соработуваат и при изготвување на критериуми за оценување на постигањата на учениците. Соработката е очигледна и при изведување на екскурзии,воннаставни, проектни и др. вид на активности. Соработката меѓу учениците не е за потценување исто така. Самите ѕидни паноа изработени во секоја училница и во училишниот хол укажуваат на тоа дека навистина постои соработка меѓу учениците.  Дисциплината и поведението на учениците се на високо ниво; Педагошки мерки им се изрекуваат на изолирана група ученици кои потекнуваат воглавно од руралните средини и припаѓаат на ранливата категорија ученици кои се со слаби постигнувања и адаптација, а за кои училиштето има изготвено посебни програми за работа.  Училиштето е отворено за соработка со сите заинтересирани кои сакаат да помогнат во животот и образованието на учениците. Училиштето успешно соработува со сите институции во локалната заедница, а соработката со институции, организации и сл. од другите, соседни општини е отежната.  **Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**  Поголема вклученост на родителите од руралните средини ( подрачни училишта ) во животот и работата на училиштето.  Реорганизација и преструктурирање на ученичката заедница со цел поефикасна вклученост на учениците во процесот на донесување одлуки . |

|  |  |
| --- | --- |
| **ПОДРАЧЈЕ 6. РЕСУРСИ** | **Тим : Сања Лазаревска, Милица Нахуис**  **Весна Јовановиќ, Лидија Петрова**  **(наставници во предметна настава)** |
| **ИНДИКАТОРИ ЗА КВАЛИТЕТ** | **ТЕМИ** |
| **6.1 Сместување и просторни капацитети**  **6.2 Наставни средства и материјали**  **6.3 Обезбедување на потребниот наставен кадар**  **6.4 Следење на развојните потреби на наставниот кадар**  **6.5 Финансиско работење во училиштето** | **Просторни услови**  **Искористеност на просторните капацитети**  **Опременост со стручна литература и наставни средства и помагала**  **Училишна библиотека**  **Потрошен материјал**  **Број на вработени и соодветност на наставниот кадар**  **Ефективност и распоредување на кадарот**  **Стручната служба како поддршка на наставниот кадар**  **Професионален развој на наставниците**  **Постапки со кои се обезбедува почитување на законската регулатива за финансиско работење**  **Транспарентност во планирањето и трошењето на училишниот буџет** |

|  |  |
| --- | --- |
| **6.1. СМЕСТУВАЊЕ И ПРОСТОРНИ КАПАЦИТЕТИ**  **Просторни услови**  **Искористеност на просторните капацитети** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Годишна програма за работа  Извештаи  Записници од инспекциски надзори  Развојно планирање  Распоред на часови  Прашалници | Учениците и вработените во училиштео работат во одлични услови, сите простории ги задоволуваат и највисоките стандарди за изведување на настава, како и секаков вид воннаставни активности.Тоа се однесува на централното и на подрачните училишта со исклучок на ПУ во с. Прждево каде што наставата се одржува во стара и руинирана зграда која не ги задоволува стандардите. Опременоста со нагледни, технички и секаков вид на други средства е на завидно ниво. Но бројот на компјутери од проектот ,, компјутер за секое дете‘‘ воопшто не соодветствува на бројната состојба – компјутер нема секое дете, а особено лоша е состојбата во подрачните училшта. Бројот на простории ( училници, помошни простории, кабинети ) соодветствува на бројот на ученици и вработени, а како единствен недостаток се јавува немањето кабинети по секој наставен предмет. Училиштето и училишниот двор се места каде што прееовладува пријатна и поттикнувачка атмосфера за работа. |
| **6.2.НАСТАВНИ СРЕДСТВА И МАТЕРИЈАЛИ**  **Опременост со стручна литература и наставни средства и помагала**  **Училишна библиотека**  **Потрошен материјал** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Прашалници  Библиотечна евиденција  Училишна документација  Развојно планирање | Училиштето располага со разновидна стручна литература и наставни средства и помагала согласно Нормативите по сите наставни предмети. Претплатено е за редовно добивање на периодична педагошка стручна литература. Училиштето ги утврдува потребите за наставни средства и помагала, вклучувајќи книги,материјали за практична работа, аудио-визуелна и ИКТ опрема, и континуирано ги обновува за да соодветствуваат на современите наставни текови. Наставниците и учениците знаат кои наставни средства и материјали им се нарасполагање и истите ефективно и ефикасно ги користат во наставата и учењето. Учењето и наставата се збогатени преку планирано користење на ИКТ. Наставниците имаат пристап до интернет.  Училишната библиотека располага со повеќе од 5 наслови на книги по ученик, вклучувајќи ги и лектирните изданија и прописно ја води библиотечната евиденција. Библиотеката е отворена за користење од страна на учениците во текот на целиот училишен ден. Но сепак, се чувствува потребата од континуирано обезбедување на нови примероци на лектирните изданија и слободната ученичка литература.  Училиштето планира и навремено обезбедува потрошен материјал во потребната количина за реализација на наставните и воннаставните активности, согласно планот на училиштето |
| **6.3 ОБЕЗБЕДУВАЊЕ НА ПОТРЕБНИОТ НАСТАВЕН КАДАР**  **Број на вработени и соодветност на наставниот кадар**  **Ефективност и распоредување на кадарот**  **Стручната служба како поддршка на наставниот кадар** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Професионално досие на наставникот  Систематизација на работни места  Програми за работа на стручните служби  Годишна програма за работа  Прашалници  Интервју | -Училиштето има обезбедено доволен број наставници за реализирање на воспитно-образовниот процес. Наставниот кадар во најголем делм е во согласност со нормативите, освен еден наставник кој не е соодветен, но поради немање на соодветен наставен кадар во општината истиот е ангажиран и е вклучен во наставата. Наставниците поседуваат низа квалификации, вештини и искуство стекнато преку обуки, но за одредени потреби на учениците и училиштето во целина има недостаток од соодветен кадар. Наставниците имаат познавање на процесите на учење и развој на децата, но не и за задоволување на различни нивни специфични потреби.  Работата на наставниот кадар е соодветно надополнета и олеснета од страна на административно-техничкиот персонал.  Наставниците ефективно придонесуваат за работата на училиштето и успешно работат како тим во рамките на стручните активи. При распределба на кадарот предвид се земаат квалитетите, искуството и експертизата на наставниците што придонесува за исполнување на целите на наставата. Кога е соодветно, училиштето ангажира специјализирани наставници или експерти во соодветната област кои ефективно работат со наставниот кадар од училиштето. Во случаи на пократко или подолго отсуство на наставниот кадар, училиштето има механизми за брза и соодветна замена.  Училиштето има стручна служба која им помага на наставниците во организација на наставата, следење на напредокот на учениците, справување со проблемите на индивидуално и групно ниво и давање советодавна помош на учениците. Стручната служба во својата програма за работа планира и спроведува разновидни активности за работа со учениците и наставниците и е секогаш отворена за соработка.Недостатокот на дефектолог и социјален работник е она што ја чини стручната служба некомплетна. |
| **6.4 СЛЕДЕЊЕ НА РАЗВОЈНИТЕ ПОТРЕБИ НА НАСТАВНИОТ КАДАР**  **Професионален развој на наставниците** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Дневник за посета на часови на наставниците  Евидентен лист за следење на годишни глобални тематски и дневни оперативни планови  Работно досие  Прашалник за наставници | Училиштето ги идентификува потребите на наставниците за професионален развој, има програма и стратегии за обезбедување на професионалниот развој (вклучувајќи и менторство) и обезбедува финансиска поддршка согласно идентификуваните потреби. Училиштето има стратегија за десиминирање на знаењето на кадарот. Училиштето ја почитува законската регулатива за професионален развој на кадарот, но нема внатрешни механизми за оддавање  признанија на кадарот што внесува ефективни иновации во работата.  Училиштето ја следи работата на секој наставник преку посета на часови од страна на директорот и стручните служби, како и од страна на просветните инспектори, постои пишана процедура за следење на сите видови планирања, за секој наставник се води професионално досие, а одделно наставниците имаат професионално портфолио. Организирано усовршување на персоналот училиштето обезбедува преку посета на семинари од бирото за развој на образованието и/ или други акредитирани институции, но сепак брзите промени и постојаното проширување и надоградување на програмите за работа на училиштето ја наметнуваат потребата од дополнителни обуки и доквалификации на наставниот кадар.  Во училиштето стручното усовршување е преку учество во стручните активи и програмата за работа на Тимот за професионален развој, учество во работата на одделенски наставнички совет, додека индивидуално наставниците го доофрмуваат своето образование со вонредно студирање. Сите наставници се обучени за работа со компјутери. Секој наставник има свој лаптоп, кој го користи за изработка на годишни глобални и тематски распределенија како и за дневни оперативни планови, изработка на тестови на знаење, презентации, како и за реализација на наставата |
| **6.5 ФИНАНСИСКО РАБОТЕЊЕ ВО УЧИЛИШТЕТО**  **Постапки со кои се обезбедува почитување на законската регулатива за финансиско работење**  **Транспарентност во планирањето и трошењето на училишниот буџет** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Развоен план  Годишна програма за работа;  Разговор со директор/наставници/УО;  Советот на родители;  Склучени договори, тендери за јавни набавки;  Понуди;  Финансов план, | Раководниот кадар на училиштето во согласност со законските норми и одредби ги распределува средствата со кои училиштето располага, а Училишниот одбор е зсекогаш детално информиран за сите аспекти од финансиското работење на училиштето. Буџетот се користи наменски и за креативни цели кои се фокусирани на подобрување на квалитетот на наставата и учењето и развојот на училиштето. Како забелешка од последно спроведената интегрална евалуација на училиштето беше недоволната обученост на членовите на органот на управување , па потребно е да им се обезбедат дополнителни обуки за поуспешно функционирање.  Нивото на транспарентност во работата на УО задоволува – сите наставници и вработени се изјасниле дека се навремено и точно информирани за работата и одлуките кои ги носи училишниот одбор. |

|  |  |
| --- | --- |
| **РЕЗУЛТАТИ** | |
| **ЈАКИ СТРАНИ** | **СЛАБИ СТРАНИ** |
| Просториите во централното училиште се рационално искористени, а се користат и од други институции и организации.  Започнато е оградување на училишните дворови во подрачните училишта  Од вкупниот број на наставници 90 % се со високо образование а 20 % со вишо образование  Училишниот одбор работи по своја програма предвидена со законските акти  Соработка со училишниот педагог и психолог како од образовна така и од воспитна гледна точка | Субстандардни услови за работа во ПУ во с. Прждево  Потреба од доградба на две училници  Недостиг на стручна литература за работа во комбинирани паралелки  Недостиг на компјутери  Потреба од зајакнување на капацитетите на членовите на УО  Немање правилник или др. вид на пишана процедура за наградување на наставници кои постигнуваат значителни резултати ( со учениците). |

|  |
| --- |
| **АНАЛИЗА НА РЕЗУЛТАТИТЕ** |
| Во централното училиште условите за работа и учење ги задоволуваат сите стандарди; просторните капацитети се максимално искористени. Состојбата е иста и со подрачните училишта во с. Корешница, Бистренци и Челевец, додека во с. Прждево е неопходна темелна реконструкција.Во поглед на опременоста со наставни средства и материјали состојбата исто така е задоволителна, на учениците и на наставниците им се достапни сите средства, помагала и потрошен материјал со цел поквалитетно изведување на наставата. Бројот на наставниот и ненаставниот кадар е во сооднос со бројот на учениците, но немањето на соодветни кадри во нашата општина е причината што се ангажирани наставници од други општини и во еден случај имаме несоодветен наставен кадар. Потрбно е зајакнување на капацитетите на членовите на управниот одбор со посета на соодветни обуки и преструктурирање на нивната програма за работа. |
| **Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**  Целосно реновирање на ПУ с.Прждево  Обновување на застарените компјутери за учениците, но и оние за потребите на наставниците.  Доградба на две училници во централното училиште |

|  |  |
| --- | --- |
| **ПОДРАЧЈЕ 7. УПРАВУВАЊЕ, РАКОВОДЕЊЕ И КРЕИРАЊЕ ПОЛИТИКА** | **Тим** |
| **ИНДИКАТОР ЗА КВАЛИТЕТ** | **ТЕМИ** |
| **7.1Управување и раководење со училиштето**  **7.2 Цели и креирање на училишната политика**  **7.3 Развојно планирање** | **• Управување со училиштето**  **• Раководење со училиштето**  **• Јасност и соодветност на целите**  **• Процедури за креирање на училишната политика**  **• Цели на развојното планирање**  **• Професионален развој/стручно усовршување на кадарот**  **• Материјално-технички средства**  **• Инфраструктура** |

**ПОДРАЧЈЕ 7. УПРАВУВАЊЕ, РАКОВОДЕЊЕ И КРЕИРАЊЕ ПОЛИТИКА**

|  |  |
| --- | --- |
| **7.1 УПРАВУВАЊЕ И РАКОВОДЕЊЕ СО УЧИЛИШТЕТО**  **• Управување со училиштето**  **• Раководење со училиштето** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Деловник за работа на Училишниот одбор  Статут на училиштето  Записници од состаноцо на УО  Самоевалуација и План за развој на училиштето  Програма за  работа на директорот  Програма за професионален развој на директорот  Прашалници | Со училиштето управува Училишниот одбор. Тој е конституиран согласно законската регулатива и Статутот на училиштето. Брои 9 члена од кои 3 се од редот на вработените, 3 од редот на родителите, 2 се од локалната самоуправа и 1 од МОН. Сите се со мандат од 3 години, па во претстојниот период ќе следи конституирање на нов УО кој што според препораките од извештајот на последната интегрална евалуација на нашето училиште треба да биде со зајакнати капацитети, со подобрена програма за работа за која ќе се изготвуваат и извештаи, и со нов деловодник за работа, со кој ќе бидат јасно дефинирани надлежностите за управување на УО. Состаноците се одржуваат со мнозинство на членови, а на другите субјекти вклучени во воспитно-образовниот процес УО им обезбедува редовни, детални и сеопфатни информации за својата работа. УО има воспоставено партнерски однос со Раководниот орган на училиштето и другите образовни структури.  Со училиштето раководи Директорот. Тој има стратешка определба заснована на јасна визија која ги содржи гледиштата и потребите на сите вклучени страни во животот на училиштето. Раководниот орган знае како објективно да ги оцени квалитетите на вработените и нивниот придонес во тимската работа и како да ја промовира добрата пракса што постои во училиштето. Донесува одговорни одлуки. Има изградено личен кредибилитет и професионален однос кон работата кој се заснова на најнови знаења и вештини, вклучувајќи и способност ефективно да делегира, комуницира и раководи со вработените и нивниот развој. Иницира и успешно раководи со промените во образовниот систем. Идентификува и се фокусира на јасни приоритети, а во центарот на своето работење ги става постигнувањата на учениците и подобрувањето на училиштето. Воспоставува продуктивни партнерства во непосредната и пошироката заедница. Раководниот орган го заснова своето работење на тимска работа преку вклучување на вработените во процесот на развој на политики, планирање и обезбедување квалитет. |
| **7.2 ЦЕЛИ И КРЕИРАЊЕ НА УЧИЛИШНАТА ПОЛИТИКА**  **• Јасност и соодветност на целите**  **• Процедури за креирање на училишната политика** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Годишна програма за работа на училиштето;  Самоевалуација;  Развоен план на училиштето;  Акциони планови;  Анкети/Интервјуа    Записници од УО/Совет на  родители/Наставнички совет;  Интерни акти | Целите на училиштето се во согласност со целите на државната и локалната образовна политика. Tие се прецизни и јасни и се фокусирани на подобрување на квалитетот на наставата и максимизирање на постигањата на сите ученици. Вработените, родителите и учениците активно учествуваат во креирањето на целите, начелата и вредностите на училиштето, и се запознаени со начинот на нивно остварување и подобрување. Училиштето ги  мобилизира сите релевантни субјекти (кадарот, наставниците, учениците, локалната заедница) да работат на остварување на целите. Локалната заедница и училиштето се рамноправни партнери во креирањето и реализирањето на сите планирања, проекти и активности. Остварувањето на зацртаните цели има позитивно влијание на работата на училиштето.  Поголемиот дел од вработените активно учествуваат во креирањето и ажурирањето на стратегиите за остварување на целите, а исто така се земаат во предвид и мислењата на родителите и учениците.  . |
| **7.3 РАЗВОЈНО ПЛАНИРАЊЕ**  **• Цели на развојното планирање**  **• Професионален развој/стручно усовршување на кадарот**  **• Материјално-технички средства**  **• Инфраструктура** | |
| **ИЗВОРИ НА ПОДАТОЦИ** | **ДОБИЕНИ ИНФОРМАЦИИ** |
| Самоевалуација и развоен план на училиштето;  Акциски планови за постигање на поставените цели;  Записници од органите и телата на училиштето  Прашалници  Годишна програма за работа;  План за професионален развој;  Финансиски план на училиштето;  Увид во опремата;  Увид во  инфраструктурата; | Во развојното планирање во најголем дел се вклучени раководно – управните органи на училиштето со поддршка од стручните служби, додека наставниците, родителите, учениците и претставниците од локалната зедница се во недоволна мерка консултирани и ангажирани.Во насока на подобрување на состојбите, и по препораки од увидите при последната интегрална евалуација на училиштето, формиран е тим за развојно планирање, кој ќе има за задача освен да изготви програма со акциски планови, и да прави повремени ревизии на развојните планови на училиштето, како и изготвување на план за следење и вреднување на активностите. ги Информирањето на наставниците, учениците и родителите за поставените цели, динамиката за нивно реализирање и постигнатите резултати е само делумно, не е доволно транспарентно, јасно и прецизно.  Во поглед на стручното усовршување на наставниот кадар училиштето континуирано ги идентификува потребите на своите вработени ( најчесто преку анкетни листови), тимот кој е одговорен за тоа има изготвено програма, но како проблем се јавуваат финансиите кои не соодветствуваат на потребите за стручно усовршување на сите вработени и унапредување на воспитно образовниот процес вклучувајќи обуки за работа со ученици со посебни образовни потреби. Училиштето има воспоставено систем за десиминација на стекнатото знаење и континуирано ја следи примената на стекнатото знаење од усовршувањето.  Училиштето навремено ги идентификува потребите од материјално-технички средства и континуирано ги планира и обезбедува. Постојните нагледни средства и опрема се во функција и оптимално се користат.  Училиштето континуирано го ревидира планот за подобрување и осовременување на инфраструктурата на училиштето и обезбедува средства. Училиштето има воспоставена соработка со локалната самоуправа и заедница во однос на подобрување на инфраструктурата. |

**ПОДРАЧЈЕ 7. УПРАВУВАЊЕ, РАКОВОДЕЊЕ И КРЕИРАЊЕ ПОЛИТИКА**

|  |  |
| --- | --- |
| **РЕЗУЛТАТИ** | |
| **ЈАКИ СТРАНИ** | **СЛАБИ СТРАНИ** |
| Раководниот тим во училиштето има јасно дефинирани надлежности и максимално е оддаден кон нивно извршување.  Раководниот тим често одржува состаноци и на нив покажува голема мотивираност и интерес во зададените цели.  Раководниот тим и вработените во централното училиштето како и со подрачните училишта покажува одлична соработка и комуникација..  Училишните органи се оформени во согласност со правната регулатива .  Капацитетот за работа на училишниот одбор е во фаза на подобрување во работата.  Училиштето располага со добри инфраструктурни објекти. | Недостаток од финансиски средства за задоволување на потребите од постојано стручно усовршување на наставниот и ненаставниот кадар, како и за обуки за членовите на формалните тела и органи на училиштето.  Недоволна вклученост на родителите, наставниците, учениците и др. релевантни фактори во развојното планирање на училиштето. |

|  |
| --- |
| **АНАЛИЗА НА РЕЗУЛТАТИТЕ** |
| Со училиштето раководи и управува ефикасен раководен тим со јасно дефинирани надлежности. Преку редовното одржување на состаноци раководниот тим соработува со наставниците, каде што присутноста е на високо ниво. Во формалните органи на училиштето ( совет на родители ) вклучени се преставници од подрачните училишта, но претставник во УО нема.  За одлуките на раководниот тим се известуваат и учениците од страна на одделенските наставници, исто така и родителите на редовните родиотелски состаноци, на состаноците на советот на родители, и др. форми на соработка.  За одлуките на раководниот тим наставниците и другите вработени во училиштето добиваат информација преку истакнување на огласна табла.  Училиштето има добра креирана училишна политика, на која треба во одделни делови да се доработи. Во креирањето на училишната политика се вклучени директорот, наставници, родители, ученици . Во нашето училиште се води политика за еднаквост во сите сегменти. Со годишната програма на училиштето се предвидува додатна настава за талентираните (надарените) ученици и дополнителна настава за учениците кои послабо напредуваат во совладување на материјата..  Планирањето во училиштето се базира врз реални податоци, добиени од анализата на прегледите за финансискиот извештај од претходната учебна година во кои се вклучени и потребите на подрачните училишта. |
| **Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**  Подобрување на информираноста за одлуките на УО со нивно поставување на огласна табла  Континуирано следење на наставата од стручната служба и наставниот кадар  Сите релевантни фактори во самоевалуацијата да даваат реални одговори за состојбите во училиштето.  Повремени ревизии на развојното планирање. |